**Zmluva o odvádzaní odpadových vôd verejnou kanalizáciou č.**

**Vlastník verejnej kanalizácie**

**Obec Šoporňa**

štatutárny orgán: Mgr. Adrián Macho, starosta obce

Sídlo: 925 52 Šoporňa 1179

IČO: 00 306 207

Bankové spojenie: Prima Banka Slovensko a. s.

IBAN: SK91 5600 0000 0011 1267 4004

a

**vlastník kanalizačnej prípojky**

meno, priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sa dohodli na uzatvorení tejto zmluvy o odvádzaní odpadových vôd verejnou kanalizáciou.

**Čl. 1**

**Úvodné ustanovenia**

1. Identifikácia nehnuteľnosti/prevádzky, z ktorej sú odvádzané odpadové vody do verejnej kanalizácie:

nehnuteľnosť/prevádzka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Predmetom tejto zmluvy je stanovenie podmienok pripojenia nehnuteľnosti podľa bodu 1 na verejnú kanalizáciu, podmienok odvádzania odpadových vôd a podmienok úhrady stočného.

**Čl. 2**

**Povinnosti vlastníka verejnej kanalizácie**

1. Vlastník verejnej kanalizácie Obec Šoporňa, na odvádzanie a čistenie splaškových odpadových vôd z obce, je povinný:
2. zabezpečiť plynulé a bezpečné odvádzanie odpadových vôd zaústených do verejnej kanalizácie vo vlastníctve obce Šoporňa a zabezpečiť prevádzkovateľa kanalizácie a ČOV,
3. zabezpečiť, aby vybudovaná a prevádzkovaná verejná kanalizácia spĺňala podmienky a technické požiadavky uvedené v § 11, Zákona č. 442 / 2002 Z. z.,
4. po predchádzajúcom súhlase prevádzkovateľa umožniť občanom obce pripojenie na kanalizáciu, ak sa pripájaný objekt alebo nehnuteľnosť nachádza na území s kanalizačnou sieťou a ak je to technicky možné,
5. uzatvárať písomné zmluvy o odvádzaní odpadových vôd so žiadateľom o pripojenie na verejnú kanalizáciu,
6. umožniť prístup ku kanalizácii osobám, ktoré sú na to oprávnené zo zákona a podľa iných všeobecne záväzných právnych predpisov,
7. vyžiadať si súhlas prevádzkovateľa, ak chce vykonávať zásahy na kanalizácii.

**Čl. 3**

**Povinnosti vlastníka kanalizačnej prípojky odpadových vôd**

1. Vlastník kanalizačnej prípojky je povinný:
2. dodržiavať podmienky ustanovené VZN č. 4/2021 a podmienky dohodnuté v zmluve uzatvorenej s vlastníkom verejnej kanalizácie,
3. v nevyhnutnej miere umožniť vstup vlastníka verejnej kanalizácie alebo ním poverenej osoby na nehnuteľnosť pripojenú na verejnú kanalizáciu za účelom zabezpečenia spoľahlivej funkcie verejnej kanalizácie, zistenia stavu vypúšťania odpadových vôd ako aj zistenia stavu kanalizačnej prípojky a poskytnúť vlastníkovi verejnej kanalizácie potrebnú súčinnosť,
4. oznámiť vlastníkovi kanalizácie zistenú poruchu na kanalizačnej prípojke, oznámiť nové skutočnosti a údaje súvisiace s odvádzaním odpadových vôd do verejnej kanalizácie v lehote 15 kalendárnych dní,
5. oznámiť vlastníkovi kanalizácie, teda obci, nové údaje súvisiace s odberom vody z verejného vodovodu alebo s odvádzaním odpadových vôd do verejnej kanalizácie, predovšetkým počet osôb, ktoré sa na danej adrese zdržiavajú a to aj v prípade krátkodobého pobytu. Toto ustanovenie sa týka aj ubytovateľov či prenajímateľov nehnuteľností v lehote 15 kalendárnych dní,
6. oznámiť vlastníkovi verejného vodovodu alebo verejnej kanalizácie zmenu vlastníckeho práva k nehnuteľnosti pripojenej na verejný vodovod alebo verejnú kanalizáciu v lehote do 15 kalendárnych dní,
7. za odvádzanie odpadových vôd verejnou kanalizáciou platiť vlastníkovi verejnej kanalizácie stočné.

**Čl. 4**

**Odvádzanie odpadových vôd do verejnej kanalizácie**

1. Zakázané je odvádzanie látok, ktoré sa nepovažujú za odpadové vody. Sú to:
2. rádioaktívne, infekčné a iné látky ohrozujúce zdravie človeka,
3. horľavé a výbušné látky, prípadne látky, ktoré zmiešaním so vzduchom alebo vodou tvoria výbušné, dusivé alebo otravné zmesi,
4. pesticídy, jedy, omamné látky a žieraviny,
5. ropa a ropné látky,
6. zvyšky chemikálií a iných škodlivých látok,
7. dažďové vody zo striech, spevnených plôch, podzemné vody,
8. odpady vznikajúce pri chove hospodárskych zvierat – močovina, krv a pod.
9. hygienické vložky, vlhčené utierky, igelitové fólie, obaly, textílie, tvrdé predmety a cudzie predmety, ktoré môžu spôsobiť upchatie systému či poruchu na technologickej časti kanalizácie.
10. Za vypúšťané odpadové vody a ich kvalitu zodpovedá vlastník kanalizačnej prípojky.

**Čl. 5**

**Poplatok za odvádzanie odpadových vôd**

1. Cena stočného je\*:
	1. pre fyzické osoby, ktoré platia na základe skutočne odvedenej odpadovej vody (znížená z dôvodu starostlivosti obce o obyvateľov) **1,073 €/m3**
	2. pre fyzické osoby, ktoré platia podľa smerného čísla spotreby vody, pre prevádzky určené na podnikanie a ostatné inštitúcie **1,073 €/m3**

Uvedená cena je určená pri podpise zmluvy na základe rozhodnutia Úradu pre reguláciu sieťových odvetví.

Vlastník kanalizačnej prípojky akceptuje všetky zmeny v cene, určené Úradom pre reguláciu sieťových odvetví pre vlastníka verejnej kanalizácie.

Nová cena pre vlastníka kanalizačnej prípojky bude pri zmene ceny Úradom pre reguláciu sieťových odvetví zverejnená na webovej stránke obce Šoporňa.

1. Pri výpočte stočného, podľa Čl. 5 ods. 1 písm. a) tejto zmluvy, bude poplatok za likvidáciu odpadových vôd uhrádzaný raz ročne podľa odpočtu meradla.
2. Pri výpočte stočného, podľa Čl. 5 ods. 1 písm. b) tejto zmluvy, bude poplatok za likvidáciu odpadových vôd uhrádzaný\*:**[[1]](#footnote-1)**
	1. mesačne b) štvrťročne c) polročne d) ročne

podľa skutočne odvedenej vody pre prevádzky, ostatné inštitúcie a pre fyzické osoby, ktoré platia podľa smerného čísla spotreby vody.

1. Platenie stočného sa uhrádza príkazom na úhradu, poštovou poukážkou, prípadne v hotovosti alebo bezkontaktnou platbou v pokladni obecného úradu Šoporňa. Vady množstva odvedených vôd do verejnej kanalizácie uvedené na faktúre je vlastník kanalizačnej prípojky povinný reklamovať bezodkladne, najneskôr však v lehote splatnosti faktúry, ktorej sa reklamácia týka. Inak jeho práva zodpovednosti za vadu zanikajú.

**Čl. 6**

**Ukončenie zmluvy**

1. Zmluva zaniká:
2. dohodou zmluvných strán,
3. odstúpením od zmluvy vlastníkom verejnej kanalizácie,
4. výpoveďou zmluvy vlastníkom kanalizačnej prípojky,
5. ak to ustanovuje osobitný predpis.
6. Vlastník verejnej kanalizácie je oprávnený odstúpiť od zmluvy z nasledovných dôvodov:
7. ak napriek výzve vlastníka verejnej kanalizácie na nápravu zariadenia kanalizačnej prípojky alebo nápravu spôsobu odvádzania odpadových vôd je zariadenie vlastníka kanalizačnej prípojky odvádzania odpadových vôd v rozpore s technickými podmienkami a ak k náprave nepríde do 30 dní od výzvy vlastníka kanalizácie,
8. ak vlastník verejnej kanalizácie zistí, že vlastník kanalizačnej prípojky sa dopustil neoprávneného pripojenia kanalizačnej prípojky, porušil povinnosti v Čl. 4 zmluvy alebo platného VZN č. 4/2021,
9. ak vlastník kanalizačnej prípojky nezaplatí riadne a včas peňažné záväzky vyplývajúce zo stočného po dobu dlhšiu ako 60 dní po lehote splatnosti týchto peňažných záväzkov.
10. Vlastník kanalizačnej prípojky je oprávnený ukončiť zmluvu výpoveďou v prípade prevodu pripojenej nehnuteľnosti na inú osobu, pričom je povinný zároveň vlastníkovi verejnej kanalizácie oznámiť údaje (meno, priezvisko, adresa, resp. názov právnickej osoby a sídlo) o novom vlastníkovi.

**Čl. 7**

**Priestupky, sankcie a pokuty**

1. Za správny delikt uvedený v Čl. 11 odseku 1 VZN č. 4./2021 uloží obec pokutu podľa § 27b ods. 2 zákona o obecnom zriadení č. 369/1990 Z. z. až do výšky 6 638,- €.
2. Obec je oprávnená uložiť pokutu aj opakovane.

**Čl. 8**

**Záverečné ustanovenia**

1. Táto zmluva sa uzatvára na dobu neurčitú.
2. Na právne vzťahy osobitne neupravené touto zmluvou sa primerane vzťahujú ustanovenia Obchodného zákonníka a predpisov upravujúcich odvádzanie odpadových vôd do verejnej kanalizácie.
3. Táto zmluva nadobúda platnosť dňom podpisu oboch zmluvných strán a účinnosť nasledujúci deň po dni jej zverejnenia na webovom sídle vlastníka verejnej kanalizácie.
4. Zmluvu možno meniť a dopĺňať iba písomne formou dodatku podpísaného obidvomi zmluvnými stranami.
5. Zmluvné strany vyhlasujú, že si zmluvu pred jej podpisom prečítali, jej obsahu porozumeli, vyjadruje ich slobodnú a vážnu vôľu, neuzatvárajú ju v tiesni ani za nápadne nevýhodných podmienok, na znak čoho ju vlastnoručne podpisujú.
6. Zmluva je vyhotovená v dvoch rovnopisoch, z ktorých každá zmluvná strana obdrží jedno vyhotovenie.
7. Producent dáva týmto vlastníkovi kanalizácie súhlas podľa §7 zákona 18/2018 Z.z. o ochrane osobných údajov, zhromažďovať a spracovávať jeho osobné údaje v rozsahu nutnom pre túto zmluvu, jej spracovanie a uchovanie pre účely naplnenie práv a povinností vyplývajúcich z tejto zmluvy a ďalej po dobu nutnú pre ich uchovanie v súlade s príslušnými právnymi predpismi. Súhlas so spracovaním údajov je možné písomne odvolať po uplynutí jej platnosti a uplynutí lehoty uloženia v zmysle zákona č.395/2002 Z.z. o archívoch a registratúrach.

V Šoporni dňa ........................ V Šoporni dňa .............................

za vlastníka verejnej kanalizácie: za vlastníka kanalizačnej prípojky:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Adrián Macho meno, priezvisko

 starosta obce

1. [↑](#footnote-ref-1)